Todella surullista on se, että sen sijaan, että olisitte asettanut jonoon henkilön, joka yrittää liata niiden suurten ihmisten muistoa, jotka natsit teurastivat vain siksi, että he olivat puolalaisia ja juutalaisia, hyökkäsitte minua vastaan, joka yritin estää sen. Oletteko ajatellut edes hetkeäkään, että näillä murhatuilla professoreilla on monia elossa olevia sukulaisia, sukulaisia, jotka joutuivat elämään elämänsä ilman isää, äitiä tai jopa ilman molempia vanhempia? Oletteko ajatellut, kuinka musertavaa heille olisi lukea sellaista herjausta, että heidän läheisensä olisivat pettäneet oman kansakuntansa ja ryhtyneet neuvotteluihin Stalinin kanssa? Se on kuin murhaisi heidät uudelleen.